**Ջորջա Մելոնի** (հունվարի 15, 1977(1977-01-15), Հռոմ, Իտալիա), իտալացի քաղաքական գործիչ, պատմության մեջ առաջին կինը, ով զբաղեցրել է Իտալիայի վարչապետի պաշտոնը 2022 թվականի հոկտեմբերի 22-ից սկսած, Սիլվիո Բեռլուսկոնիի չորրորդ կառավարությունում երիտասարդության հարցերի նախկին նախարար (2008-2011)։ Իտալիայի եղբայրներ կուսակցության (2014 թվականից) և Եվրոպական պահպանողականների և ռեֆորմիստների կուսակցության (2020 թվականից) առաջնորդ։

Կենսագրություն
--------------

### Քաղաքական կարիերա

Ջորջա Մելոնին ծնվել է 1977 թվականի հունվարի 15-ին Հռոմում և մեծացել է Գարբատելայի հռոմեական խղճուկ բնակարանում, ստացել է լեզվաբանական միջնակարգ հատուկ կրթություն Ամերիկո Վեսպուչիի անվան համալսարանում։ Տասնհինգ տարեկանում ստեղծել է «Նախնիներ» (Gli Antenati) ուսանողական միությունը, որն իր խնդիրն է համարել պայքարել դպրոցական բարեփոխման նախագծի դեմ, որը նախաձեռնել էր կրթության նախարար Երվոլինո-Ռուսսոն։ 1996 թվականին ղեկավարել է «Ուսանողական գործողություն» կազմակերպությունը, 1998 թվականին ազգային միության կողմից ընտրվել է Հռոմի պրովինցիայի խորհրդի անդամ և ընդգրկված եղել Մշակույթի, դպրոցի և երիտասարդական քաղաքակության հանձնաժողովում։ 2001 թվականին Ազգային միության ղեկավար Ջանֆրանկո Ֆինին Մելոնիին նշանակել է «Երիտասարդական գործողություն» կուսակցության երիտասարդական կազմակերպության ազգային կառավարման կոմիտեի ղեկավար։ 2004 թվականին Վիտերո քաղաքում այս կազմակերպության ազգային համաժողովում գլխավորում էր այն։ 2008 թվականի մայիսի 8-ին դարձել է երիտասարդության գործերի նախարար առանց պորտֆելի Բերլուսկոնիի չորրորդ կառավարությունում (31 տարեկանում դարձել է ամենաերիտասարտ նախարարը Իտալիայի Հանրապետության պատմության մեջ)։ Ավելի ուշ ղեկավարել է «Երիտասարդ Իտալիա» երիտասարդական կազմակերպությունը։

Պատգամավորների պալատի XV նստաշրջանում՝ 2006-2008 թվականներին, Մելոնին եղել է Ազգային դաշինք ֆրակցիայի ղեկավար, իսկ պալատի XVI նստաշրջանում՝ 2008-2011 թվականներին՝ Ազատ մարդիկ դաշինքում։ XV գումարման պատգամավորների պալատում 2006 թվականի մայիսի 4-ից մինչև 2008 թվականի ապրիլի 28-ը եղել է պալատի փոխնախագահ, 2006 թվականի հունիսի 29-ից 2008 թվականի ապրիլի 28-ը ղեկավարել է Կապի և արտասահմանյան տեղեկատվության կոմիտեն (Comitato per la comunicazione e l'informazione esterna) Կառլո Ֆինցիի հիմնադրամին բիրժայի կարգավիճակ շնորհելու հանձնաժողովը (Commissione per il conferimento delle borse di studio della fondazione «carlo finzi»):

2011 թվականին Sperling & Kupfer հրատարակչությունը հրատարակել է Ջորջա Մելոնիի «Մենք հավատում ենք, ճանապարհորդություն դեպի Իտալիայի լավագույն երիտասարդ մարդիկ» (Noi crediamo. Viaggio nella meglio gioventù d’Italia):

### «Իտալիայի եղբայրներ»

2012 թվականի հունիսին Ջորջա Մելոնին դուրս եկավ «Ազատ ժողովրդից» և նույն թվականի դեկտեմբերին Ինյացիո լա Ռուսսայի և Գվիդո Կրոզետոյի հետ հիմնադրեցին «Իտալիայի եղբայրներ - Ազգային աջ կենտրոնը»։

2013 թվականի խորհրդարանական ընտրություններից հետո Մելոնին նորից անցել խորհրդարանի ստորին պալատ, որտեղ 2013 թվականի մարտի 19-ին ընդգրկվեց խառը ֆրակցիայի կազմում, իսկ 2013 թվականի ապրիլի 3-ին անցել է «Իտալիայի եղբայրներ - Ազգային դաշինք» խմբավորում-։

2014 թվականի մարտի 8-ին Մելոնին ընտրվեց «Իտալիայի եղբայրներ» դաշինքի նախագահ։

2014 թվականի գարնանը լրատվամիջոցները սկսեցին շոշափել Ջորջա Մելոնիի անունը Սիլվիո Բերլուսկոնիի իրավահաջորդների ցանկում, որպես Իտալիայի կենտրոնական ուժերի առաջնորդ, իսկ նույն թվականի աշնանը հայտնվեց հաղորդագրություն՝ մի քանի հարցումների արդյունքները, որի համաձայն Մելոնին երկրորդ տեղում էր գործող վարչապետ Մատեո Ռենցիից հետո։

2015 թվականի նոյեմբերի 4-ին հայտարարվեց «Մեր երկիր - իտալացիները Ջորջա Մելոնիի հետ են» (Terra nostra — Italiani con Giorgia Meloni) շարժման նախաձեռնման մասին՝ կոչ անելով համախմբել բոլոր աջակենտրոնական ուժերին։

### Հռոմի քաղաքապետի ընտրություններ

2016 թվականի մարտի 16-ին Ջորջա Մելոնին հայտարարել է, որ Մատեո Սալվինիի Հյուսիսի լիգայի աջակցությամբ կմասնակցի Հռոմի քաղաքապետի ընտրություններին։ Նա իր որոշմամբ պառակտել է քաղաքական աջակենտրոնական ճամբարը, քանի որ Սիլվիո Բերլուսկոնիի «Առաջ Իտալիան» արդեն ներկայացրել էր իր թեկնածուին՝ Գվիդո Բերտոլազոյին։

2016 թվականի հունիսի 5-ին ընտրության առաջին փուլում կրեց պարտություն՝ հավաքելով 20,64 % և մնալով երրորդ տեղում՝ զիջելով Իտալիայի պատգամավորիների պալատի նախագահի տեղակալ Ռոբերտո Ջակետիին (24,87%) և «Հինգ աստղերի շարժման» թեկնածու Վիրջինիա Ռաջիին (35.25%):

### Կառավարության ճգնաժամ 2018 թվականին

2018 թվականի մարտի 4-ին «Իտալիայի եղբայրները» մասնակցեցին խորհրդարանական ընտրություններին աջակենտրոնական կոալիցիայի կազմում՝ հավաքելով ընտրողներից մեծամասնության ձայները։ «Կասեցված» խորհրդարանի ստեղծման պատճառով նոր կառավարության ձևավորումը հետաձգվեց, և ամենայն հավանականությամբ «Հինգ աստղերի շարժում» կոալիցիան բացառապես Հյուսիսային Լիգայի հետ էր, առանց այլ աջակենտրոնական ուժերի մասնակցության։ Մայիսի 27-ին Մատտերլան հրաժարվեց հաստատել կառավարության կազմը կողմերի համաձայնությամբ, եվրոսկեպտիցիստ Պաոլո Սավոնայի մասնակցությամբ և առաջարկել է «տեխնիկական» կառավարության և ձևավորում տնտեսագետ Կարլո Կոտարելլիին, որից հետո Մելոնին իշխանության ճյուղերի համար աննախադեպ վիճակում առաջին քաղաքական գործիչ էր, պահանջում էր պետության ղեկավարի իմպիչմենտ։

Անձնական կյանք
--------------

Ջորջա Մելոնին ծնունդով Սարդինիայից իրավաբան Ֆրանչեսկո Մելոնիի և Աննա Պարատորի աղջիկն է։ 3 տարեկանում մոր և քրոջ հետ տեղափոխվել է Գարբատելայի խղճուկ բնականարան, իր հիշողությունների համաձայն, պատահաբար քրոջ հետ հրդեհել է նախկին տունը։ Նրա հայրը, այդ ժամանակ հեռացավ ընտանիքից (ուղևորվեց Կանարիա «Cavallo pazzo» առագաստանավով)։ 11 տարեկանից Ջորջան չի շփվում հոր հետ։

2016 թվականի հունվարի 30-ին նա հայտարարեց, որ երեխայի է սպասում։ 2016 թվականի սեպտեմբերի 16-ին ծնվեց նրա աղջիկը՝ Ջինևրան։

Ծանոթագրություններ
------------------

1. ↑  Meloni, non sempre condivido idee Papa (իտալ.) — ANSA, 2020.
2. 1 2 3  Գերմանիայի ազգային գրադարանի կատալոգ (գերմ.)
3. ↑
4. ↑  «Giorgia Meloni: Gioventù da non bruciare» (իտալերեն). biografieonline.it. Վերցված է 2014 թ․ դեկտեմբերի 6-ին.
5. ↑  «Giorgia Meloni». *Gruppi parlamentari* (իտալերեն). Camera dei deputati (Portale storico). Վերցված է 2014 թ․ դեկտեմբերի 6-ին.
6. ↑  «Giorgia Meloni». *Incarichi parlamentari* (իտալերեն). Camera dei deputati (Portale storico). Վերցված է 2014 թ․ դեկտեմբերի 6-ին.
7. ↑  «Noi crediamo. Viaggio nella meglio gioventù d'Italia di Giorgia Meloni» (իտալերեն). La Feltrinelli. Վերցված է 2016 թ․ փետրվարի 27-ին.
8. ↑  «Giorgia Meloni». *Argomenti del Sole* (իտալերեն). Il Sole 24 ORE. 2013 թ․ փետրվարի 8. Վերցված է 2014 թ․ դեկտեմբերի 6-ին.
9. ↑  «MELONI Giorgia - FDI-AN» (իտալերեն). Camera dei deputati. Վերցված է 2014 թ․ դեկտեմբերի 6-ին.
10. ↑  «Giorgia Meloni eletta presidente di Fratelli d'Italia» (իտալերեն). Sky TG 24. 2014 թ․ մարտի 8. Վերցված է 2016 թ․ փետրվարի 27-ին.
11. ↑  Luigi Caputo (2014 թ․ մայիսի 29). «Centrodestra cerca un nuovo leader: chi prenderà il posto di Silvio Berlusconi? Giorgia Meloni e Guido Brera più popolari» (իտալերեն). Huffington Post. Վերցված է 2014 թ․ դեկտեմբերի 6-ին.
12. ↑  Denise Pardo (2014 թ․ հոկտեմբերի 13). «L'irresistibile ascesa di Giorgia Meloni. Una Marine Le Pen di casa nostra». *L’Espresso* (իտալերեն). La Repubblica. Վերցված է 2014 թ․ դեկտեմբերի 6-ին.
13. ↑  «Roma, Giorgia Meloni si candida a sindaco. Salvini la sostiene. Bertolaso: 'Non mi ritiro'» (իտալերեն). ANSA. 2016 թ․ մարտի 17. Վերցված է 2016 թ․ մայիսի 23-ին.
14. ↑  «Tabella risultati Roma». *Comunali* (իտալերեն). la Stampa. 2016 թ․ հունիսի 6. Վերցված է 2016 թ․ հունիսի 6-ին.
15. ↑  Francesca Schianchi (2018 թ․ մայիսի 28). «Scontro istituzionale mai visto: Conte rinuncia, pronto Cottarelli. Di Maio chiede l'impeachment» (իտալերեն). la Stampa. Վերցված է 2018 թ․ մայիսի 28-ին.
16. ↑  Giorgio Dell’Arti, Alberto Spada (2014 թ․ մայիսի 27). «Giorgia Meloni». *Cinquantamila Giorni* (իտալերեն). Corriere della Sera. Արխիվացված է օրիգինալից 2017 թ․ դեկտեմբերի 1-ին. Վերցված է 2016 թ․ փետրվարի 27-ին.
17. ↑  «Giorgia Meloni al Family Day: «Sono incinta»» (իտալերեն). Vanity Fair. 2016 թ․ հունվարի 30. Վերցված է 2016 թ․ փետրվարի 27-ին.
18. ↑  «Fiocco rosa per Giorgia Meloni: è nata Ginevra» (իտալերեն). la Repubblica. 2016 թ․ սեպտեմբերի 16. Վերցված է 2017 թ․ փետրվարի 9-ին.

Արտաքին հղումներ
----------------

* «Giorgia Meloni» (իտալերեն). Facebook. Վերցված է 2016 թ․ փետրվարի 27-ին.
* «Giorgia Meloni» (իտալերեն). Twitter. Վերցված է 2016 թ․ փետրվարի 27-ին.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Տելեգրամ · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ · ՅուԹյուբ |
|  |
| Թեմատիկ կայքեր | Discogs · Internet Movie Database · ԿինոՊոիսկ · Metacritic |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · ՏԱՍՍ տեղեկանք · Treccani |
|  |
| 

|  Չափորոշչային վերահսկողություն |
| --- |
|  |
| BNE: XX6358293 · GND: 1117033805 · ICCU: UFEV405225 · ISNI: 0000000118085012 · LCCN: no2011040943 · SUDOC: 26569048X · VIAF: 169047228 · WorldCat VIAF: 169047228 |

 |

 |